સલમાન ખાન હવે તેની આગામી ફિલ્મ ‘રેસ 3'ની રિલીઝ માટે તૈયાર છે. સામાન્ય રીતે આ સુપરસ્ટાર તેની ફિલ્મ્સ માટે કોન્ફિડન્ટ હોય છે, પરંતુ જે રીતે તેની આ લેટેસ્ટ ફિલ્મની સોશિયલ મીડિયા પર ટીકા થઈ છે એનાથી તે થોડો અસ્વસ્થ છે. આ ફિલ્મના ટ્રેલર અને સોંગ્સની મજાક ઉડાવાઈ છે. એટલા માટે જ કદાચ તેણે સ્પષ્ટ કર્યું છે કે, આ ફિલ્મમાં ડ્રામા, થ્રિલર અને સસ્પેન્સનો અતિરેક નથી અને ઓડિયન્સ વધારે અપેક્ષા લઈને જશે તો તેઓ નિરાશ થશે.